J E G Y Z Ő K Ö N Y V

# Készült: 2021. november 03-án a magyarsarlósi Polgármesteri Hivatal

**épületében megtartott 17:30 órakor kezdődő képviselő- testületi ülésén.**

**Jelen vannak:** Dukai Zoltán polgármester

Füller Balázs alpolgármester

Mácsai Réka képviselő

Szomorné Sebők Bernadett képviselő

**Távol maradt:** Bökös Ernő képviselő

**Tanácskozási joggal jelen van**:

dr. Glázer Adél igazgatási ügyintéző

dr. Jávorcsik Béla jegyző

Dukai Zoltán polgármester: Köszöntök mindenkit a mai testületi ülésen, megállapítom, hogy a képviselő-testület 5 tagjából 4 jelen van, ezért határozatképesek vagyunk.

Ismertetem a kiküldött napirendet:

# NAPIREND

1. **napirendi pont**

**Településrendezési terv módosítására irányuló pályázat elfogadása**

**Előadó: Dukai Zoltán polgármester**

1. **napirendi pont**

**Tankerületi körzetek éves elfogadása**

**Előadó Dukai Zoltán polgármester**

1. **napirendi pont**

**Kerti hulladékégetésre vonatkozó polgármesteri rendelet módosítása**

**Előadó: Dukai Zoltán polgármester**

1. **napirendi pont**

**Önkormányzati rendelet elfogadása, a kiadások készpénzben történő teljesítéséről**

**Előadó: Dukai Zoltán polgármester**

1. **napirendi pont**

**Folyamatban lévő pályázatok ismertetése: Szennyvíz, Rendezvényház, temető, belterületi út, belterületi vízrendezés, pí-kút, rendezvénypályázat….**

**Előadó: Dukai Zoltán polgármester**

1. **napirendi pont**

**Egyebek: Beszámoló a folyamatban lévő önkormányzati fejlesztésekről, karbantartásokról, lakossági kérések, észrevételek megvitatása…..**

**Előadó: Dukai Zoltán polgármester**

A képviselő-testület 4 igen szavazattal (egyhangúlag) elfogadta a napirendet.

1. **napirendi pont**

**Településrendezési terv módosítására irányuló pályázat elfogadása**

**Dukai Zoltán polgármester**

Dukai Zoltán polgármester:

Megjelent a pályázat, a Főépítésszel ma beszéltem, hogy a pályázatot készítsük el. Jelenleg döntést kell hoznunk arról, hogy a pályázatban szeretnénk részt venni. Körbe adom a pályázati kiírást. Ennek kapcsán kell most döntenünk.

dr. Glázer Adél igazgatási ügyintéző: Ebben a pillanatban csak arról határoz a testület, hogy a pályázat beadásra fog kerülni.

Dukai Zoltán polgármester: A pályázatnak november 19-ig kell beérkeznie. 5000 fő alatti települések 500.000-, Ft – 3.000.000- Ft közt pályázhatnak, a keretösszeg másfél milliárd Ft, amely rendelkezésre áll. Két hetünk van erre, már dolgozunk rajta. A maximális összeget szeretnénk megpályázni.

Mácsai Réka képviselő: A pályázati anyagot magát ki állítja össze?

Dukai Zoltán polgármester: A pályázati anyagot a főépítésszel közösen állítjuk össze, ez már folyamatban van.

Mácsai Réka képviselő: A határidő szűkössége miatt kérdeztem.

Dukai Zoltán polgármester: A határidőt tartani fogjuk.

*A képviselő- testület az alábbi határozatot hozza:*

**Szám: 44/2021. (XI.03.) sz. határozat**

**Tárgy: Új típusú településtervek készítése**

H A T Á R O Z A T

Magyarsarlós Község Önkormányzata képviselő-testülete 4 igen szavazattal - egyhangúlag - elhatározza, hogy új típusú településterv elkészítésére pályázatot nyújtson be a legmagasabb támogatási összegre, egyidejűleg a települési terv készítését megkezdi.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Pénzügy

1. **napirendi pont**

**Tankerületi körzetek éves elfogadása**

**Előadó Dukai Zoltán polgármester**

Dukai Zoltán polgármester: Körbe adom a tankerületi körzetekre vonatkozó, a Pécsi Tankerületi Központtól érkezett levelet, egyébként továbbra is az olaszi iskolához sorolnak minket, mert ide jár a legtöbb gyerek, ennek kapcsán szükséges határoznunk, megjelölve a hátrányos helyzetű általános iskolába járó gyermekek létszámát.

*Rövid egyeztetés után a képviselő-testület az alábbi határozatot hozza.*

**Szám: 45/2021. (XI.03.) sz. határozat**

**Tárgy:** Felvételi körzethatárok véleményezése

H A T Á R O Z A T

Magyarsarlós Község Önkormányzata képviselő-testülete a 20/2012. (VIII. 31.) EMMI rendelet 24. § (1) bekezdése alapján 4 igen szavazattal, egyhangúlag támogatja a Pécsi Tankerületi Központ TK/014/00728-1/2021. megkeresésében foglalt iskolai felvételi körzetekről megküldött tervezetében foglaltakat.

A településen lakóhellyel , ennek hiányában tartózkodási hellyel rendelkező **hátrányos helyzetű**, általános iskolába járó gyermekek száma: **0 fő**

Felelős: Polgármester

Határidő: haladéktalanul

Erről jegyzőkönyvi kivonaton értesül:

1./ irattár

2./ Pécsi Tankerületi Központ

1. **napirendi pont**

**Kerti hulladékégetésre vonatkozó polgármesteri rendelet módosítása**

**Előadó: Dukai Zoltán polgármester**

Dukai Zoltán polgármester:

Szükségessé vált az égetésre vonatkozó rendeletünk módosítása, mert a veszélyhelyzet elhúzódik. Sajnos a közelmúltban ismét volt egy feljelentés az égetés kapcsán.

Mácsai Réka képviselő: az illető olyan napon égetett, amikor egyébként a rendelet alapján lehet égetni.

Dukai Zoltán: Tulajdonképpen szabályszerűen történt az égetés, egy csütörtöki napon.

Az avar és a kerti hulladék elégetése tilos, azonban a veszélyhelyzetre való tekintettel az önkormányzatok hatáskörébe került az avar és a kerti hulladék égetésének engedélyezése.

dr. Glázer Adél igazgatási ügyintéző: A jelenleg hatályos rendeletet megnézhetitek, körbe adom.

Dukai Zoltán polgármester: A jelenleg hatályos rendeletünkben nincs meghatározva, hogy mely hónapokban lehetséges az égetés. Most szeretnénk meghatározni két időciklust, amikor az égetés lehetséges. Vagyis, ősszel a jelenlegi ciklusban november 30-ig lehetséges lenne az égetés az idősávok szerint. Jó lenne, ha a nyári kánikulában nem égetnének, valamint télen sem lenne lehetséges az égetés. Két időciklus lenne, amikor lehetséges lenne, tavasszal március, április, május, ősszel pedig szeptember, október, november.

Mácsai Réka képviselő: nálam nagyon sokan panaszkodnak az égetés miatt. Én több olyan visszhangot hallok, amikor panaszkodnak, hogy zavarja őket a füst, mint olyat, hogy valaki azt nehezményezi, hogy nem lehet égetni. Teljesen jogos a panasz az égetés miatt. Jelenleg nem tudunk más megoldást, minthogy lehessen égetni. Én a szombati égetést nem engedném, a teregetés miatt, illetve csak akkor lehet kint lenni a gyerekekkel. Egyébként az a véleményem, hogy az égetés mindig a legrosszabbkor történik. Szombaton és vasárnap biztosan nem engedném.

Dukai Zoltán polgármester: Kedd, csütörtök, szombati égetésre gondoltunk eredetileg. Azért kellett volna a szombat, mert akkor van otthon mindenki.

Szomorné Sebők Bernadett képviselő: A szombati égetésre már nálam is panaszkodtak, mert kirakják a ruhát, majd a füst miatt moshatják ki újra.

Mácsai Réka képviselő: Mindig a teregetéssel van a baj. De igaz, akkor lehessen szombaton is, háromhavonta lehetne egy szombat is.

Szomorné Sebők Bernadett képviselő: Esetleg a szombati égetés lehetne páros vagy páratlan héten.

Dukai Zoltán polgármester: Ez mind túl bonyolult, ezt a lakosok nem tudnák figyelemmel követni és betartani.

Mácsai Réka képviselő: És az időintervallum hogyan van?

Dukai Zoltán polgármester: 8-18 óráig

Mácsai Réka képviselő: Azt mondanám, kedd és csütörtök, de szűkebb időintervallumot adnék meg. Azonban még a kedd csütörtök is nagyon sok. Szerintem a heti égetés is túl sok. Más településeken havi egy égetést engedélyeznek.

Itt gyakorlatilag kétnaponta lehet égetni.

Dukai Zoltán polgármester: Most jelenleg nincs sok jelentősége, mert a téli fűtés miatt nagyon rossz a levegő kint.

Mácsai Réka képviselő: Nekem az a gondom ezzel, hogy szinte minden nap begyújt valaki. Ha havonta egyszer lehetne tüzelni, akkor nem lenne a folyamatos égetés és a mérgelődés.

Dukai Zoltán polgármester: Rendeletünk csak a veszélyhelyzetre vonatkozik. Hosszú távon ne gondolkozzatok. Abban zöldhulladék rendszeres elszállítása és a komposztálás jelenthetne megoldást.

Szomorné Sebők Bernadett képviselő: egyébként a heti egy égetéssel talán ki lehetne küszöbölni a folyamatos égetést és az ezzel járó konfliktusokat. Hetente egyszer meggyújthat egy nagyobb kupacot, és nem kétnaponta egy kicsit.

dr. Glázer Adél igazgatási ügyintéző: Melyik lenne a kijelölt nap?

Mácsai Réka képviselő: Én heti egyet nem mondanék, hanem ritkábbat.

Dukai Zoltán polgármester: Sajnos az emberek az elmúlt évek során megszokták a mostani helyzetet. A heti egy égetést meg kellene engednünk, hogy ne legyen zúgolódás.

Mácsai Réka képviselő: : Heti egy nap legyen.

Szomorné Sebők Bernadett képviselő: Heti egy nap legyen.

Dukai Zoltán polgármester: Heti egy, de az idősávok alkalmazásával. Most november 30-ig lehet égetni, utána nem, legközelebb márciustól.

dr. Glázer Adél igazgatási ügyintéző: Határozzátok meg a napot az égetésre.

*Rövid egyeztetés után a képviselők a csütörtöki napot jelölik az égetésre, és 8-18 óráig terjedő intervallumot, valamint a rendelet hatálybalépésének dátumát 2021. december 20. dátumban rögzítik.*

**A képviselő-testület 4 igen szavazattal megalkotta az alábbi rendeletet:**

**Magyarsarlós Község Önkormányzata képviselő-testületének 7/2021 (XI.04.) sz. önkormányzati rendelete az avar és kerti hulladékok égetéséről, valamint a szabadtéri tűzgyújtás helyi szabályairól szóló 2/2021. (II.26.) önkormányzati rendelete módosításáról**

*A rendelet szövegét a …3…sz. melléklet tartalmazza.*

1. **napirendi pont**

**Önkormányzati rendelet elfogadása, a kiadások készpénzben történő teljesítéséről**

**Előadó: Dukai Zoltán polgármester**

Dukai Zoltán polgármester: Az államháztartásról szóló 2011. évi CXCV tv. értelmében a költségvetési szervek kizárólag jogszabályi felhatalmazás alapján fizethetnek ki készpénzben. Mivel az Önkormányzat működéséhez több esetben elengedhetetlenül szükséges a készpénzes teljesítés, ezért szükségesség vált ebben a témában a rendelet alkotás.

Amit lehet, átutalással szükséges teljesíteni. Nálunk eddig sem volt nagy a kézpénzes forgalom.

dr. Glázer Adél igazgatási ügyintéző: körbe adom az előterjesztést, nézzétek meg.

Mácsai Réka képviselő: a banki átutalást előnyben kell részesíteni. Amennyiben nem lehetséges az átutalásos fizetési mód, úgy a kiadások készpénzben történő teljesítésére kizárólag csak a rendeletben szabályozott esetekben kerülhet sor.

**A képviselő-testület 4 igen szavazattal megalkotta az alábbi rendeletet:**

**Magyarsarlós Község Önkormányzata képviselő-testületének 8/2021 (XI.04.) sz. önkormányzati rendelete a kiadások készpénzben történő teljesítésének eseteiről**

*A rendelet szövegét a …4…sz. melléklet tartalmazza.*

1. **napirendi pont**

**Folyamatban lévő pályázatok ismertetése: Szennyvíz, Rendezvényház, temető, belterületi út, belterületi vízrendezés, pí-kút, rendezvénypályázat….**

**Előadó: Dukai Zoltán polgármester**

Dukai Zoltán polgármester: A folyamatban lévő pályázatokról szóló beszámolót kezdjük a szennyvízpályázattal. Még mindig az engedélyeztetési eljárásnál tartunk, újabb hiánypótlás ment be. E-közmű egyeztetés volt a legutolsó. Volt egy megbeszélésünk a tervezővel, kértük tőle, hogy a hiánypótlásokat ne a határidő utolsó napjaiban teljesítse.

A rendezvényház pályázatunk folyamatban van, a nyílászárók megrendelésre kerültek, a kőműves munka tavasszal aktuális.

Temető: itt még vissza van a beszerzés, de várunk a padok kihelyezésével tavaszig.

Belterületi útpályázatunk tartaléklistáról nyert. A Petőfi és Jókai utcák elhasználódott szakaszain kerülhet sor felújításra.

A belterületi vízrendezés pályázat is áll, itt is a vízjogi engedélyre várunk.

Mácsai Réka képviselő: A szennyvízpályázat és a belterületi vízrendezés pályázat ugyanabban a szakaszban van?

Dukai Zoltán polgármester: Igen, mindkettő nagyon lassan halad.

A Pí kút, tartaléklistán van. Beadtuk a pályázatot határidőre, de még nincs a pályázat pénzzel feltöltve. Bízunk benne, hogy ez meg fog történni.

Rendezvény pályázatunk nyert, az elnyert összeget a nőnapi rendezvényre fogjuk felhasználni.

Mácsai Réka képviselő: Bízunk benne, hogy a vírushelyzet engedi majd a rendezvény megtartását.

**Szám: 46/2021. (XI.03.) sz. határozat**

**Tárgy: Polgármester beszámolójának elfogadása a folyamatban lévő pályázatokról**

**HATÁROZAT**

Magyarsarlós Községi Önkormányzat képviselő-testülete 4 igen szavazattal – egyhangúlag elfogadja a polgármester beszámolóját a folyamatban lévő pályázatokkal kapcsolatban.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

1. **napirendi pont**

**Egyebek: Beszámoló a folyamatban lévő önkormányzati fejlesztésekről, karbantartásokról, lakossági kérések, észrevételek megvitatása…..**

**Előadó: Dukai Zoltán polgármester**

Az utak kapcsán felmerült bennem, hogy szükséges lenne súlykorlátozó táblát kitenni. Azért lenne erre szükség, mert a hásságyi fakitermelés során Magyarsarlóson hordják keresztül a fát, és az utat teljesen tönkreteszik. A Petőfi u. 39. számtól szükséges lenne kitenni egy 25 tonnás súlykorlátozó táblát a falu végéig. Ez a fatelepet nem érinti. (A legnagyobb betonmixer is 20-21 tonna, a kukásautó megrakva 23 tonna) A fahordó teherautók. akik a problémát generálták, 40-45 tonnákkal jöttek.

*A képviselő-testület a következő határozatot hozza:*

**Szám: 47/2021. (XI.03.) sz. határozat**

**Tárgy:**

**HATÁROZAT**

Magyarsarlós Községi Önkormányzat képviselő-testülete 4 igen szavazattal – egyhangúlag elhatározza, hogy 25 tonnás súlykorlátozó tábla kerül kihelyezésre a Petőfi u. 39. számtól a falu végéig.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

Jókai utca 7. előtt felmerült egy kis gond, felvettem a kapcsolatot a tulajdonossal, mert egyrészt összetörte a feljárót, másrészt pedig eltorlaszolta az árkot. Kb 6 m3 zúzalékot borítottak az árokba, hogy kiszélesítsék a bejárót, amely elzárta a vízelvezető árkot, ezáltal a víz több ingatlanba is befolyt. Felszólítottam az ingatlan tulajdonosát, hogy az eredeti állapotot állítsák vissza.

Jókai utca 8. ingatlan tulajdonosát is felszólítottam az eredeti állapot helyreállítására, mert követ borítottak a zöldterületre, aminek egy része ott maradt és kezdte benőni a fű.

Mácsai Réka képviselő: Az építkezések egyébként nagyon nagy forgalmat generálnak és szólni is fogok, mert nagyon nagy sebességgel közlekednek az új lakók. A kiskapunkat is meg akarjuk szüntetni.

**Szám: 48/2021. (XI.03.) sz. határozat**

**Tárgy: Polgármester beszámolójának elfogadása a községben zajló építkezések kapcsán észleltekről**

**HATÁROZAT**

Magyarsarlós Községi Önkormányzat képviselő-testülete 4 igen szavazattal – egyhangúlag elfogadja a polgármester beszámolóját a községben zajló építkezések kapcsán észlelt tényekről.

Felelős: Polgármester

Határidő: értelem szerint

Erről jegyzőkönyvi kivonaton értesül:

1./ Irattár

Dukai Zoltán polgármester: Beszéljük meg a tervezett rendezvényeket is.

Szervezhetnénk egy adventi kézműves foglalkozást, ha a vírushelyzet engedi a megszokott módon. Mi a véleményetek?

Szomorné Sebők Bernadett képviselő: Esetleg karácsonyfa díszítést is lehetne. Összejönnének ez emberek egy kis vendéglátás keretében.

*Rövid egyeztetés után a képviselő-testület az alábbi határozatokat hozza:*

**Szám: 49/2021. (XI.03.) sz. határozat**

**Tárgy: Karácsonyváró kézműves foglalkozás**

**HATÁROZAT**

Magyarsarlós Községi Önkormányzat képviselő-testülete 4 igen szavazattal – egyhangúlag elhatározza, hogy 2021. november 20-ára karácsonyváró kézműves foglalkozást szervez, amennyiben a vírushelyzet megengedi. A szervezéssel megbízza Szomorné Sebők Bernadett képviselőt.

Felelős: Szomorné Sebők Bernadett képviselő

Határidő: értelem szerint

Erről jegyzőkönyvi kivonaton értesül:

1./ Irattár

**Szám: 50/2021. (XI.03.) sz. határozat**

**Tárgy: Közös karácsonyfa díszítés**

**HATÁROZAT**

Magyarsarlós Községi Önkormányzat képviselő-testülete 4 igen szavazattal – egyhangúlag elhatározza, hogy az adventi időszakra közös karácsonyfa díszítést szervez, amennyiben a vírushelyzet engedi. A szervezéssel megbízza Szomorné Sebők Bernadett képviselőt.

Felelős: Szomorné Sebők Bernadett képviselő

Határidő: értelem szerint

Erről jegyzőkönyvi kivonaton értesül:

1./ Irattár

Mácsai Réka képviselő: A korábban megbeszélt csúszda beszerzése folyamatban van. Sok ötletem lenne a játszóterek fejlesztésére is, melyek nem kerülnek sok pénzbe.

Dukai Zoltán polgármester: Érdemes lenne a tél folyamán beszerezni a felújításhoz szükséges dolgokat és tavasszal, akár egy közösségi munka keretében elvégezni a feladatot.

*A képviselő testület az alábbi határozatot hozza:*

**Szám: 51/2021. (XI.03.) sz. határozat**

**Tárgy: Játszótérfejlesztés**

**HATÁROZAT**

Magyarsarlós Községi Önkormányzat képviselő-testülete 4 igen szavazattal – egyhangúlag elhatározza, hogy 2022 tavaszán megkezdik a játszótér fejlesztését.

Felelős: Mácsai Réka képviselő

Határidő: értelem szerint

Erről jegyzőkönyvi kivonaton értesül:

1./ Irattár

Dukai Zoltán polgármester: Amennyiben nincsen több észrevétel, az ülést bezárom.

k.m.f.

Dukai Zoltán dr. Jávorcsik Béla

polgármester jegyző